armvectores/hy_wikipedia_2023 huggingface dataset:
Կլդե

Կլդե (վրաց.՝ კლდე), գյուղ Վրաստանում։ Գտնվում է Սամցխե-Ջավախք մարզի Ախալցխայի շրջանում։


== Դիրք ==
Գյուղը գտնվում է ծովի մակարդակից 1020 մետր բարձրության վրա։ Շրջկենտրոն Ախալցխայից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 768 մարդ։


== Ծանոթագրություններ ==
Մոնտեխիկար

Մոնտեխիկար (իսպ.՝ Montejícar), մունիցիպալիտետ Իսպանիայում, գտնվում է Գրանադա շրջանում՝ Անդալուզիա ինքնավար մարզի կազմում։ Մունիցիպալիտետը գտնվում է Լոս Մոնտես շրջանում։ Բնակչությունը՝ 3482 մարդ (ըստ 2010 թվականի)։


== Արտաքին հղումներ ==
[http:// պաշտոնական կայք]
Microweb turística de Montejícar realizada por el Patronato de Turismo de Granada Archived 2008-02-29 at the Wayback Machine.
Լուկովնիկովո (գյուղ, Ստարիցկի շրջան)

Լուկովնիկովո (ռուս.՝ Луковниково), գյուղ Ռուսաստանի, Տվերի մարզի Ստարիցկի շրջանի կազմում։
Բնակչությունը 1997 թվականին գրանցված տվյալներով կազմում էր 779 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գեորգիևկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԳեորգիևկաԳեորգիևկա (ուկրաիներեն՝ Георгіївка), քաղաքատիպ ավան Ուկրաինայի Լուգանսկի մարզի Լուտուգինոյի շրջանում։ Բնակավայրը նախկինում նաև անվանվել է Կոնոպլյանկա։
2009 թվականի տվյալներով Գեորգիևկա քաղաքատիպ ավանում բնակվում էր մոտ 64 000 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նիգուլ Մաատսոո

Նիգուլ Մաատսոո (էստ․՝ Nigul Maatsoo, դեկտեմբերի 26, 1902(1902-12-26), Տալլին, Ռուսական կայսրություն - նոյեմբերի 11, 1967(1967-11-11), Տալլին, Էստոնական ԽՍՀ, ԽՍՀՄ), բռնցքամարտի խորհրդային և էստոնացի մարզիչ։ Աշխատել է տալլինյան «Դինամո» սպորտային ակումբում որպես մարզիչ, ԽՍՀՄ և Էստոնական ԽՍՀ հավաքականների խմբերի մարզիչ, մի քանի տիտղոսավոր բռնցքամարտիկների անհատական մարզիչ, այդ թվում նրա աշակերտները տարբեր ժամանակներում եղել են Ռոման Կարիստեն (Կարելին), Մարտինամյագին, Նիկոլայ Ստեպուլովը և ուրիշներ։ ԽՍՀՄ վաստակավոր մարզիչ (1957)։


== Կենսագրություն ==
Նիկոլայ Մատսովը ծնվել է 1902 թվականի դեկտեմբերի 26-ին, Տալլինում։ Ակտիվորեն սկսել է բռնցքամարտով հետաքրքրվել, իսկ պարապել սկսել է 1916 թվականին, 14 տարեկանում։ 1921-1924 թվականներին նա պատրաստություն է անցել հայտնի մարզիչ, ռուսական բռնցքամարտի դպրոցի հիմնադիրներից մեկի` Արկադի Խարլամպիևի մոտ։
1924 թվականին Մատսովը սկսել է զբաղվել մարզչի գործունեությամբ, սկզբում Տալլինում ստեղծել է բռնցքամարտի իր սեփական` «Սպորտ» ակումբը։ 1935 թվականին որպես անուն վերցրել է էստոնական Նիգուլ Մաատսոո անունը։ 1940-ական թվականներին մարզչական գործունեություն է ծավալել տալլինյան խորհրդային ֆիզկուլտուրա-սպորտային «Դինամո» համայնքում։ Մարզել է Էստոնական ԽՍՀ-ի թիմը, որպես մարզիչ բազմիցս աշխատել է նաև ԽՄ-ի թիմի հետ, մասնավորապես խորհրդային հավաքականը պատրաստել է 1952 թվականի Ամառային օլիմպիական խաղերին Հելսինկիում։
Երկար տարիների մարզչական աշխատանքի շնորհիվ նա մարզել է մի քանի տիտղոսակիր բռնցքամարտիկների, որոնք հաջողության են հասել համամիութենական մակարդակում։ Այդ շարքում է ԽՍՀՄ չեմպիոն Ռոման Քրիստիանը (Կարելին), ԽՍՀՄ չեմպիոն, բրոնզե և արծաթե մեդալակիր Մարտին Լիննամյագին, Եվրոպայի առաջնության մասնակից Կարլ Կյաբին, Էստոնիայի չեմպիոններ Հիլլար Լոսկիտը, Անտոն Ռաադիկը, Լեմբիտ Մաուրեր, Օլիմպիական խաղերի մասնակիցներ Էվալդ Սեեպերեն և Նիկոլայ Ստեպուլովը։ 1957 թվականին մարզչի աշխատանքում նվաճումների համար Մատսովն արժանացել է «ԽՍՀՄ վաստակավոր մարզիչ» կոչում։
Նաև պարգևատրվել է «Անձնվեր աշխատանքի համար» մեդալով։
Մահացել է 64 տարեկան հասակում, Տալլինում, 1967 թվականի նոյեմբերի 11-ին։
1968-1981 թվականներին Տալլինում անցկացվել է ամենամյա բռնցքամարտի մրցույթ` նվիրված Նաուգլ Մաատսոոյի հիշատակին։
Փոքր եղբայրը Պյոտր Մատսովն է, որը նույնպես էստոնական բռնցքամարտի աչքի ընկնող գործիչ է։


== Ծանոթագրություններ ==


== Արտաքին հղումներ ==
Маатсоо Нигуль Павлович — страница на сайте «Спорт-страна.ру»
Маатсоо Нигуль (էստոներեն) — биографическая справка на сайте ESBL
Маатсоо Нигуль Павлович — профиль на сайте Федерации бокса России
Էն (Ծովափնյա Շարանտի գավառ)

Անվան այլ կիրառումների համար տե՛ս՝ Էն (այլ կիրառումներ)Էն (ֆր.՝ Haimps), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Մատա կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17188։


== Բնակչություն ==
Համայնքի բնակչությունը 2010 թվականին կազմում էր 488 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Էնի վիճակագրության ազգային ինստիտուտ (ֆր.)
Գեորգի Անդրոնիկ

Գեորգի Նիկոլաևիչ Անդրոնիկ (մոլդ.՝ Gheorghe Andronic, սեպտեմբերի 25, 1991(1991-09-25), Քիշնև, Մոլդովա), մոլդովացի ֆուտբոլիստ, «Ռուխ Բրեստ» ակումբի և Մոլդովայի հավաքականի կիսապաշտպան։


== Կենսագրություն ==


=== Կարիերա ===


==== Ակումբային ====
Մեծահասակների ֆուտբոլում նա նորամուտը կատարել է 2009 թվականին «Զիմբրու» ակումբի կազմում, որտեղ անցկացրել է մեկ մրցաշրջան՝ մասնակցելով առաջնության 23 հանդիպման և դառնալով 5 գոլի հեղինակ։
Ապա խաղացել է խորվաթական «Լոկոմոտիվա» ֆուտբոլային ակումբում։
2011 թվականից մինչև 2013 թվականը խաղացել է շվեդական «Վերնամու» և «Դեգերֆորս» ակումբներում, իսկ հետո հարազատ «Զիմբրու» ակումբում։
2013 թվականին տեղափոխվել է «Միլսամի» ակումբ, որտեղ հանդես է եկել մինչև 2019 թվականը և մասնակցել 111 խաղի ազգային առաջնությունում։


==== Կարիերան հավաքականում ====
2009 թվականից մինչև 2011 թվականը հանդես է եկել Մոլդովայի երիտասարդական հավաքականում, որի կազմում անցկացրել է 8 խաղ՝ խփելով 2 գոլ։
2011 թվականի կատարել է նորամուտը Մոլդովայի ազգային հավաքականի պաշտոնական խաղում։ Հավաքականում անցկացրել է 10 խաղ, որտեղ խփել է 1 գոլ։


=== Ձեռքբերումներ ===
Մոլդովայի չեմպիոն (1) - 2014/15


=== Ընտանիք ===
Հայրը՝ Նիկոլայ, Գեորգի Անդրոնիկը ֆուտբոլով զբաղվել սկսել է նրա շնորհիվ,
Ավագ եղբայր՝ Օլեգ,
Ազգականներ՝ Վալերի Անդրոնիկ և Իգոր Անդրոնիկ։


== Ծանոթագրություններ ==


== Արտաքին հղումներ ==
Ֆուտբոլիստի էջը FlashScore.ru կայքում
Հարավային դաշնային տարածաշրջան (ՌԴ)

Հարավային դաշնային շրջան (ռուս.՝ Южный федеральный округ), վարչական կազմավորում Ռուսաստան Դաշնության եվրոպական մասի հարավում։ Կազմավորված է նախագահի 2000 թվականի մայիսի 13-ի հրամանագրով։
Դմիտրի Մեդվեդևի 2010 թվականի հունվարի 19-ի հրամանագրով շրջանի կազմից առանձնացվել է Հյուսիս-Կովկասյան դաշնային շրջանը, որի կենտրոնն է դարձել Պյատիգորսկը։


== Վարչական կազմ ==
Հարավային դաշնային շրջանը (Հյուսիս-Կովկասյան դաշնային շրջանի առանձնացումից հետո) ընդգրկում է 2 հանրապետություն, 3 մարզ և 1 երկրամաս։ Շրջանի տարածքը կազմում է 416 հազար 840 կմ²։


== Բնակչություն և ազգային կազմ ==
Հարավային դաշնային շրջանում ըստ 2002 թվականի մարդահամարի (առանց Հյուսիս-Կովկասյան դաշնային շրջանի) բնակվում էր 13 798 404 մարդ կամ Ռուսաստանի բնակչության 9,45 %-ը։
Հարավային դաշնային շրջանի ազգային կազմը՝

ռուսներ 11 878 հազար մարդ (86,1 %)
հայեր 433 հազար մարդ (3,1 %)
ուկրաինացիներ 330,8 հազար մարդ (2,4 %)
ղազախներ 195,9 հազար մարդ (1,4 %)
կալմիկներ 164,7 հազար մարդ (1,2 %)
թաթարներ 146,7 հազար մարդ (1,1 %)
ադիգներ 123,9 հազար մարդ (0,9 %)
բելառուսներ 69,7 հազար մարդ (0,5 %)
հույներ 52,3 հազար մարդ (0,4 %)
թուրքեր 50 հազար մարդ (0,4 %)
գերմանացիներ 46,6 հազար մարդ (0,3 %)
չեչեններ 44,9 հազար մարդ (0,3 %)
գնչուներ 39,4 հազար մարդ (0,3 %)
վրացիներ 35,8 հազար մարդ (0,3 %)
ադրբեջանցիներ 31,3 հազար մարդ (0,2 %)


== Նախագահի լիազոր ներկայացուցիչները Հարավային դաշնային տարածաշրջանում ==

Վիկտոր Կազանցև (2000 թվականի մարտի 18-ից մինչև 2004 թվականի մարտի 9-ը)
Վլադիմիր Յակովլև (2004 թվականի մարտի 9-ից մինչև 2004 թվականի սեպտեմբերի 13-ը)
Դմիտրի Կոզակ (2004 սեպտեմբերի 13-ից մինչև 2007 սեպտեմբերի 24-ը)
Գրիգորի Ռապոտա (2008 հոկտեմբերի 9-ից մինչև մայիսի 7-ը)
Վլադիմիր Ուստինով (2008 մայիսի 14-ից)


== Ծանոթագրություններ ==


== Արտաքին հղումներ ==
Հարավային դաշնային տարածաշրջանում նախագահի լիազոր ներկայացուցչի ապարատը։(ռուս.)
Ռուսաստանի Հարավի բաց պորտալ։ Archived 2008-10-23 at the Wayback Machine.(ռուս.)
Էենսե

Էենսե (էստ․՝ Eense), գյուղ Էստոնիայի Պյարնումաա նահանգի Հալինգա շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նու՛ուուլի

Նու՛ուուլի, գյուղ Ամերիկյան Սամոայի Տուտուիլա կղզում։ Բնակչությունը կազմում է 6,345 մարդ՝ 2012 թվականի տվյալներով։ Գտնվում է Պագո Պագո միջազգային օդանավակայանից մի քանի մղոն հեռավորության վրա։ Տարածքը կազմում է 7,87 քառ կմ, իսկ խտությունը 1 կմ-ի վրա 810 մարդ։ Մեծությամբ 5-րդ բնակավայրն է Ամերիկյան Սամոայում, և երկրորդը Տուտուիլա կղզում։ Գյուղում մինչ այժմ ծնված ամենանշանավոր մարդը Ֆրեդդի Լետուլին է։


== Ծանոթագրություններ ==
Nu'uuli village and its parts; United States Census Bureau(չաշխատող հղում)
Կոլեսնիկի (գյուղ, Խիսլավիչսկի շրջան)

Անվան այլ կիրառումների համար տե՛ս՝ ԿոլեսնիկիԿոլեսնիկի (ռուս.՝ Колесники), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 35 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պահչեճյան ազգային վարժարան

Պահչհճյան ազգային վարժարան, ամենօրյա վարժարան, հիմնվել է 1962 թվականին, Բուենոս Այրեսում։ Ունի մանկապարտեզ և նախակրթարան։ Պատկանում է Հայաստանյայց առաքելական եկեղեցու հոգաբարձությանը։ 1995 թվականին ուներ 50 աշակերտ։
Ալֆրեդ Կրյոբեր

Ալֆրեդ Լուիս Կրյոբեր (անգլ.՝ Alfred Louis Kroeber, հունիսի 11, 1876(1876-06-11)[…], Հոբոկեն, Հուդզոն շրջան, Նյու Ջերսի, ԱՄՆ - հոկտեմբերի 5, 1960(1960-10-05)[…], Փարիզ), ամերիկացի ազգագրագետ, «պատմական դպրոցի» ներկայացուցիչ, Կալիֆոռնիայի համալսարանի (Բերքլի) պրոֆեսոր (1919-1946)։ 
Կրյոբերի աշխատությունները գլխավորապես նվիրված են Ամերիկայի հնդկացիներին, պարունակում են մեծ քանակությամբ փաստացի նյութ։ Դրանց մի մասը գրված է էվոլյուցիոն ուսմունքին հակառակ դիրքերից։ Կյանքի վերջին տարիներին Կրյոբերը հրաժարվել է այդ հայացքներից և ընդունել մարդկային հասարակության առաջընթաց զարգացման գաղափարը։ 
Կրյոբերի դուստրը ֆանտաստ գրող Ուրսուլա Կրյոբեր Լե Գուինն է։


== Գրականություն ==
Современная американская этнография, теоритические направления, тенденци, Մոսկվա, 1963 թ.


== Ծանոթագրություններ ==
Կզլքիլիսե (Վանի գավառ)

Կզլքիլիսե, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բազմատիեզերք

Բազմատիեզերք (անգլ.՝ Multiverse ) կամ մետատիեզերք, հնարավոր անվերջ կամ վերջավոր տիեզերքների հիպոթետիկ բազմությունը (ներառյալ մեր տիեզերքը), որոնք միասին ներառում են գոյություն ունեցող ամեն ինչ. տարածության, ժամանակի, նյութի և էներգիայի ամբողջականությունը, ինչպես նաև դրանք նկարագրող ֆիզիկական օրենքները և հաստատունները։ Բազմատիեզերքի տարբեր տիեզերքները երբեմն կոչվում են «զուգահեռ տիեզերքներ» կամ «այլընտրանքային տիեզերքներ»։


== Բացատրություն ==
Բազմատիեզերքի կառուցվածքը, յուրաքանչյուր տիեզերքի բնույթը նրանում և առնչությունները տարբեր բաղադրիչ տիեզերքների միջև կախված են տվյալ հիպոթեզով ներկայացվող յուրօրինակ բազմատիեզերքից։ Բազմաթիվ տիեզերքների հիպոթեզներ կան տիեզերագիտության մեջ, ֆիզիկայում, աստղագիտությունում, կրոնում, փիլիսոփայության մեջ, տրանսպերսոնալ հոգեբանության մեջ, գեղարվեստական գրականության մեջ, մասնավորապես՝ գիտական ֆանտաստիկայում և ֆենտեզիում։ Այս կոնտեքստներում զուգահեռ տիեզերքները, ի թիվս այլ անվանումների, հաճախ կոչվում են նաև «այլընտրանքային տիեզերքներ», «քվանտային տիեզերքներ», «փոխթափանցող չափականություններ», «զուգահեռ չափումներ», «զուգահեռ աշխարհներ», «այլընտրանքային իրականություններ», «այլընտրանքային ժամանակներ»։ «Բազմատիեքզերք» բառ 1895 թվականին հնարել է ամերիկացի փիլիսոփա և հոգեբան Ուիլյամ Ջեյմսը, սակայն այլ կոնտեքստում։
Ֆիզիկոսները շարունակաբար վիճում են բազմատիեզերքի հիպոթեզների շուրջ։ Հայտնի ֆիզիկոսները համաձայնության չեն գալիս բազմատիեզերքի գոյության և նույնիսկ այդ հարցը գիտական ուսումնասիրության առարկա դարձնելու վերաբերյալ։ Լուրջ անհանգստություն է առաջացնում բազմատիեզերքը փորձարարական ստուգումներից ազատելու ճիգերը, ինչը կարող է աղավաղել գիտության հանդեպ հանրության վստահությունը և վերջնականապես խաթարել հիմնարար ֆիզիկայի բնույթը։ Ոմանք պնդում են, որ բազմատիեզերքի հարցը ավելի շուտ փիլիսոփայական է, քան՝ գիտական, քանի որ այն հերքելիության կարիք ունի. Տեսությունը գիտափորձերի միջոցով ժխտելու հնարավորությունը միշտ ընդունված գիտական մեթոդի մաս է կազմում։ Պոլ Շտայնհարդտը պնդում է, որ ոչ մի գիտափորձ չի կարող բացառել տեսությունը, եթե այն տալիս է բոլոր հնարավոր ելքերը։
Բազմատիեզերքի հիպոթեզի կողմնակիցներ են Սթիվեն Հոքինգը, Բրայան Գրինը Մաքս Տեգմարկը Ալան Գութը,, Անդրեյ Լինդեն, Միչիո Կակուն, Դեյվիդ Դոյչը Լեոնարդ Սյուզկինդը Ռաջ Պաթրիան, Ալեքսանդր Վիլենկինը, Լաուրա Մերսինի-Հուգթոնը, Նիլ Դեգրաս Թայսոնը և Շոն Քերոլը։
Բազմատիեզերքի գաղափարը չօժանդակող գիտնականներից են Նոբելյան մրցանակակիր Սթիվեն Վայնբերգը, Նոբելյան մրցանակակիր Դեյվիդ Գրոսը, Պոլ Շտայնհարդտը, Նիլ Տուրոկը, Վյաչեսլավ Մուխանովը, Մայքլ Թյորները, Ռոջեր Փենրոուզը, Ջորջ Էլլիսը, Ջորջ Սիլկը, Ադամ Ֆրանկը, Մարչելո Գրեյզերը, Ջիմ Բագոտը և Պոլ Դեյվիսը։


== Ծանոթագրություններ ==
(7037) Դևիդլին

(7037) Դևիդլին (անգլ.՝ Davidlean), աստերոիդ աստերոիդների հիմնական գոտում։ Հայտնաբերվել է 1995 թվականի հունվարի 29-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 3,105127 ա. մ., առավելագույնը մոտենում է 2,774 ա. մ. հեռավորության վրա և հեռանում 3,4363 ա. մ.։ Արեգակի շուրջ մեկ ամբողջական պտույտ է կատարում 1998,56 երկրային օրվա ընթացքում, իր ուղեծրով շարժվելով միջինում 0,18013 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7037) Դևիդլին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ցույցեր Եթովպիայում (2016)

Ցույցեր Եթովպիայում 2016 (անգլ.՝ 2016 Ethiopian protests), մասսայական ցույցեր Եթովպիայում, որը սկսվել է 2016 թվականի օգոստոսի 5-ից։ Ցույցերը երկրում սկսվեցին ընդդիմադիր ուժերի կոչից հետո։ Ցուցարարները պահանջում են սոցիալական և քաղաքական բարեփոխումների անցկացում, ներառյալ նաև մարդու իրավունքերի ոտնահարման դեպքերի վերացում։ Ի պատասխան այս ամենի, երկրի կառավարությունը անջատեց ինտերնետի հասանելիությունը երկրում, և ոստիկանական զորքերը հարձակվեցին խաղաղ ցուցարարների վրա։
Reuters գործակալության փոխանցմամբ օգոստոսի 8-ի դրությամբ սպանվել էր շուրջ 90 մարդ։ Սա ամբողջ Սահարայի տարածքում ամենաարյունալի բախումներն էին վերջին 75 տարիների ընթացքում։


== Նախորդող իրադարձություններ ==
Եթովպիան ղեկավարում է Եթովպիայի ժողովրդական հեղափոխական դեմոկրատական ճակատը, այն ժամանակվանից, երբ նրանց ուժերը 1991 թվականին գրավեցին մայրաքաղաք Ադիս Աբեբան` վերջ դնելով քաղաքացիական պատերազմին։ Տիգրայան ժողովուրդը, որը Եթովպիայի բնակչության մեջ փոքրամասնություն է կազմում, սակայն գերակշռում է իշխանական մարմիններում, ունի բավականին մարգինալ մոտեցում բոլոր հարցերում։ Երկիրը սկսել է տնտեսապես զարգանալ 2000-ական թվականների սկզբին։ Այն աշխարհի արագ զարգացող երկրներից մեկն է և բնակչությամբ երկրորդը Աֆրիկայում։ Ժողովրդի և սույն կառավարության միջև բախումներ էին տեղի ունեցել 2005 թվականին, երբ հարյուրավոր քաղաքացիներ սպանվեցին ոստիկանական ուժերի կողմից։ Բախումներ էին տեղի ունեցել նաև 2015 թվականի նոյեմբեր և դեկտեմբեր ամիսներին, որի ընթացքում զոհվեց մոտ 100 մարդ։ Վերջին ցույցերին հաջորդեցին մասսայական ձերբակալությունները։


== Ցույցեր ==


=== Օրոմիայի նահանգ ===
Համաձայն դիվանագիտական, հասարակական կազմակերպությունների և ընդդիմադիր աղբյուրների տվյալների Օրոմիայի նահանգում սպանվել է ամենաքիչը 48 մարդ` միայն օգոստոսի 5-ին և 6-ին։


=== Ադիս Աբեբա ===
Օգոստոսի 6-ին հարյուրավոր ցուցարարներ երթով գնացին դեպի Մեսկել հրապարակ` վանկարկելով «մենք ուզում ենք մեր ազատությունը» և «ազատություն մեր քաղբանտարկյալներին»։ Հարյուրավոր ցուցարարներ ձերբակալվեցին Ադիս Աբեբայի ոստիկանության կողմից։


=== Ամհարա նահանգ ===
Ամհարա նահանգում սպանվել է 30 մարդ, որից 27-ը սպանվել է նահանգակենտրոն Բահիր Դար քաղաքում։


== Ծանոթագրություններ ==


== Արտաքին հղումներ ==
Ethiopia pages - U.S. Dept. of State (which includes current State Dept. press releases and reports on Ethiopia)
Ռիկարդո Լաոս

Ռիկարդո Լաոս (իսպ.՝ Ricardo Froilán Lagos Escobar, մարտի 2, 1938(1938-03-02), Սանտյագո, Չիլի), չիլիացի իրավաբան, տնտեսագետ և սոցիալ-դեմոկրատ քաղաքական գործիչ, 1990-1992 թվականներին եղել է Չիլիի կրթության նախարար, 2000 թվականի մարտի 11-ից մինչև 2006 թվականի մարտի 11-ը՝ Չիլիի 33-րդ նախագահը,


== Կենսագրություն ==
Ռիկարդո Լաոսը ծնվել է 1938 թվականի մարտի 2-ին։ 
1961 թվականին անդամագրվել է Ռադիկալ կուսակցությանը, 70-ականներին լքելէ այդ կուսակցությունը և իրեն հռչակել «անկախ ձախակոմյա»։
1973 թվականի Չիլիի պետական հեղաշրջումից անմիջապես հետո նա և իր ընտանիքը աքսորվել են Բուենոս Այրես, Արգենտինա, որտեղ նա ստանձնել է Լատինական Ամերիկայի սոցիալական գիտությունների ֆակուլտետի (FLACSO) գլխավոր քարտուղարի պաշտոնը։ Նա մեկ տարով տեղափոխվել է Միացյալ Նահանգներ, որտեղ դարձաել է Հյուսիսային Կարոլինայի համալսարանի հրավիրյալ պրոֆեսոր։ 1975 թվականին աշխատել է որպես ՄԱԿ-ի զարգացման ծրագրի խորհրդատու։ 1978 թվականին Չիլի վերադառնալուց հետո աշխատել է Արժույթի միջազգային հիմնադրամում։ 
1980-ականների կեսերին Լաոսը դարձել է դեմոկրատական ​​ընդդիմության՝ Հանուն ժողովրդավարության կուսակցությունների կոալիցիայի (KPD, Concertación) առաջնորդը, բայց 1990 թվականին նա հրաժարվել է իր պաշտոնից։ 1990-ականներին նա աշխատել է տարբեր կառույցներում։
1990-1992 թվականներին եղել է Չիլիի կրթության նախարար, 1994 թվականի մարտի 11-ից մինչև 1998 թվականը՝ հանրային աշխատանքների նախարար, 2000 թվականի մարտի 11-ից մինչև 2006 թվականի մարտի 11-ը՝ Չիլիի 33-րդ նախագահը։
2006 թվականին նախագահի պաշտոնում նրան հաջորդել է Միշել Բաչելետը։


== Աշխատություններ ==
La concentración del poder económico: su teoría: realidad chilena. Santiago de Chile. Del Pacífico, 1962. 181 p. 4 ediciones
Lagos Escobar, Ricardo; Ullrich Burckhardt, Kurt Agricultura y tributación: dos ensayos. Santiago, Chile. Universidad de Chile, Instituto de Economía, 1965. xiv + 188 p. 2 ediciones
La industria en Chile: antecedentes estructurales. Santiago, Chile. Universidad de Chile, Instituto de Economía, 1966. 232 p.


== Պարգևներ ==
Սպիտակ Խաչի կրկնակի շքանշանակիր (Սլովակիա, 29 հունիսի 2001 թ.)
Տոմիսլավ թագավորի շքանշան
«Ազգային արժանիքների շքանշան» (Ալժիր)


== Ծանոթագրություններ ==


== Արտաքին հղումներ ==
Appearances on C-SPAN
Democracy and Development Foundation Archived 2010-01-14 at the Wayback Machine. (es)
Extended biography by the CIDOB Foundation (es)
BBC Profile: Ricardo Lagos (January 2000)
Lagos's undergraduate thesis: "The Concentration of Economic Power" (es)
The Lagos Legacy and Chile's Upcoming Elections Archived 2008-03-05 at the Wayback Machine. The Council on Hemispheric Affairs
Ricardo Lagos Freedom Collection interview
Ուստ-Բյուր

Ուստ-Բյուր (ռուս.՝ Усть-Бюр, խակ.՝ Усть-Пÿÿр аалы), գյուղ Ռուսաստանի Խակասիա հանրապետության Ուստ-Աբականսկի շրջանի կազմում։
Բնակչությունը 2004 թվականին գրանցված տվյալներով կազմում էր 2270 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բալըկ (գետակ, Արաքսի ավազան)

Անվան այլ կիրառումների համար տե՛ս՝ Բալըկ (այլ կիրառումներ)Բալըկ, գետակ Պալիգ, Հայկական լեռնաշխարհում։ Գտնվում է Արաքսի ավազանի աջակողմում։ Մայր գետին է միանում Ջուլֆա քաղաքի դիմաց։


== Ծանոթագրություններ ==
Spirit Airlines

Spirit Airlines ամերիկյան ավիաընկերություն, որի գրասենյակը գտնվում է Միրամարում։ Ներկայումս հանգույցներ է օգտագործում Ֆորտ Լոդերդեյլում, Ֆլորիդայում և Դեթրոյթում։ Ընկերության թռիչքների կեսից ավելին կատարվում է դեպի Բահամներ, Կարիբյան ավազան և Լատինական Ամերիկա։


== Պատմություն ==
Ավիաընկերությունը հիմնադրվել է 1980 թվականին Միչիգան ​​նահանգի Մակոմբ շրջանում։ Դեթրոյթում տեղակայված չարտերային տուրօպերատոր, որը լիարժեք տուր փաթեթներ և ուղևորափոխադրումների ծառայություններ է մատուցում դեպի Լաս Վեգաս։ 
1990 թվականին ավիաընկերությունը սկսեց կանոնավոր թռիչքներ իրականացնել Ռոստ Այլենդ նահանգի Բոստոնից և Պրովիդենսից դեպի Ատլանտիկ Սիթի։ 1992 թվականի մայիսի 29-ին ընկերությունը իր նավատորմում ներկայացրեց ինքնաթիռներ, փոխելով իր անունը Spirit Airlines-ով և չվերթներ սկսել Դեթրոյթից Ատլանտիկ Սիթի։
1993 թվականի ապրիլին ավիաընկերությունը կանոնավոր թռիչքներ սկսեց դեպի Ֆլորիդայի քաղաքներ։ Spirit Airlines-ը հաջորդ հինգ տարիների ընթացքում այն ​​ընդլայնեց իր թռիչքների աշխարհագրությունը՝ ներառելով Լոս Անջելեսը, Նյու Յորքը և Հարավային Կարոլինան։
1999 թվականի նոյեմբերին ընկերությունը իր շտաբը տեղափոխեց Միչիգանից Ֆլորիդա նահանգի Միրամար քաղաք։ Շուկայի ընդլայնման ընթացքում թռիչքներ ավելացվեցին դեպի Չիկագո։ 2001 թվականի նոյեմբերին ավիաընկերությունը սկսեց թռիչքներ դեպի Սան Խուան (Պուերտո Ռիկո) և ներդնել ուղևորների իսպանալեզու ամբողջական աջակցություն, ներառյալ վեբ կայքը և ամրագրումները։
2003 թվականի աշնանը ավիաընկերությունը սկսեց չվերթներ իրականացնել դեպի Վաշինգտոն։
Spirit Airlines-ը ներկայումս թռչում է Կենտրոնական Ամերիկայի, Կարիբյան ավազանի, Հարավային Ամերիկայի և Միացյալ Նահանգների ավելի քան 40 քաղաքներ։


== Չվերթ ==

Ավիաընկերությունը բաղկացած է միայն եվրոպական Airbus ինքնաթիռներից, 2010 թվականի ապրիլի դրությամբ կար ավելի քան երեսուն ինքնաթիռ։


== Ծանոթագրություններ ==


== Արտաքին հղումներ ==
Պաշտոնական կայք Spirit Airlines
Պաշտոնական էջ Spirit Vacations
Թռիչքի տեղեկամատյան Skylights
Չաովարատ Չանվիրակուլ

Չաովարատ Չանվիրակուլ (որոշ աղբյուրներում՝ Չաուվարատ Չանվիրակուլ) (թաի.՝ ชวรัตน์ ชาญวีรกุล, հունիսի 7, 1936(1936-06-07), Բանգկոկ, Թաիլանդ), Թայլանդի քաղաքական գործիչ։ Եղել է Թաիլանդի վարչապետի պաշտոնակատարը 2008-2010 թվականների քաղաքական ճգնաժամի ժամանակ։


== Կենսագրություն ==
Չաովարատ Չանվիրակուլը ծնվել է 1936 թվականի հունիսի 7-ին Բանգկոկում։
Ավարտել է Թամասաթ համալսարանը 1966 թվականին և ստացել տնտեսագիտության բակալավրի գիտական աստիճան. Ավելի ուշ ուսման է անցել նաև Չուլաչոմկլաո Թագավորական ռազմական ակադեմիայում։
Երկար տարիներ աշխատելով պետական սեկտորում՝ Չաովարատ Չանվիրակուլը կառավարության կազմի մեջ է մտել 1994 թվականին՝ որպես ֆինանսների նախարարի տեղակալ՝ այդ պաշտոնում մնալով մինչև 1997 թվականը։ 2008 թվականին վերադարձել է կառավարություն՝ որպես առողջապահության նախարար, իսկ ավելի ուշ դարձել է Թաիլանդի վարչապետի տեղակալ։
2008 թվականի դեկտեմբերի 2-ին Սահմանադրական դատարանը որոշում է կայացրել Ժողովրդական իշխանության կուսակցության և կառավարող կոալիցիայի մեջ մտնող այլ կուսակցությունների լուծարման վերաբերյալ։ Գործող վարչապետ Սոմչայ Վոնգսավատն ազատվել է պաշտոնից կառավարության մի շարք այլ ներկայացուցիչների հետ միասին։ Չաովարատը, սակայն, կառավարության միակ ավագ անդամն էր, որը կապ չի ունեցել լուծարված կուսակցությունների հետ, և այդպիսով դարձել է վարչապետի միակ հնարավոր թեկնածուն։ Ընդ որում, որպես կառավարության ղեկավար կամ նրան պետք է հաստատեին Ներկայացուցիչների պալատի անդամները, կամ նա պետք է հանդես գար որպես քաղաքական որևէ միավորման թեկնածու։ Այդ հեռանկարը շատերի մոտ որոշակի հարցեր է առաջացրել. այսպես, մի խումբ սենատորներ հարցում են ուղարկել Սահմանադրական դատարան՝ պահանջելով պարզաբանել վարչապետի պաշտոնում նրա նշանակման օրինականությունը (թեկուզ միայն որպես պաշտոնակատարի)։ Թաիլանդի 2007 թվականի Սահմանադրության դրույթների համաձայն՝ վարչապետը պետք է լիներ Ներկայացուցիչների պալատի անդամ, իսկ Չաովարատը նրա պատգամավորը չէր։ Այնուամենայնիվ, նշանակումը կայացել է։ 2008 թվականի դեկտեմբերի 15-ին Չաովարատան Թաիլանդի վարչապետի պաշտոնում փոխարինել է Ապհիսիտ Վետչաչիվին՝ Դեմոկրատական կուսակցության առաջնորդին։ Չաովարատ Չանվիրակուլն էլ Թաիլանդի ներքին գործերի նախարար է նշանակվել Ապհիսիտի կառավարությունում և այդ պաշտոնը զբաղեցրել մինչև 2011 թվականը, երբ իշխող կոալիցիան պարտություն է կրել ընտրություններում։ 2009 թվականի փետրվարի 14-ին, Չաովարատը դարձել է նաև Թաիլանդի հպարտություն կուսակցության առաջնորդը։


=== Ընտանիք ===
Ամուսնացած է Թասանի Չանվիրակուլի հետ։ Ունի երեք երեխա։


== Ծանոթագրություններ ==
Մասյաց աղավնի

«Մասյաց աղավնի», ամսագիր («Ավետաբեր Հայաստանյայց» ենթավերնագրով)։ Լույս է տեսել 1855-1858, Փարիզում` հայերեն և ֆրանսերեն, 1860-1865 թվականին՝ Թեոդոսիայում հայերեն և ռուսերեն։ Խմբագիր-հրատարակիչը Գաբրիել Այվազովսկին է եղել։ Նպատակն էր ծանոթացնել եվրոպական քաղաքակրթության և գիտության նվաճումներին, սեր առաջացնել արվեստների ու արհեստների հանդեպ, նպաստել ժողովրդի բարոյական դաստիարակությանը։ Կարևոր նշանակություն է տվել կրթությանն ու գիտությանը, տպագրել գիտահանրամատչելի զրույցներ, մանկավարժական ու պատմական բնույթի հոդվածներ են։ 1860 թվականից ունեցել է «Ռադուգա» հավելվածը։


== Գրականություն ==
Հանրագիտակ, «Մշակույթի աշխարհ», ՀԳՄ հրատարակչություն, 2007, 195-րդ էջ


== Ծանոթագրություններ ==
Զորի Տոնիկյան

Զորի Արտակի Տոնիկյան (հոկտեմբերի 11, 1927(1927-10-11), Երևան, Հայկական ԽՍՀ, ԱԽՖՍՀ, ԽՍՀՄ - ապրիլի 26, 1990(1990-04-26), Երևան, Հայկական ԽՍՀ, ԽՍՀՄ), ճարտարապետ, ՀԽՍՀ վաստակավոր ճարտարապետ (1982)։
Երաժիշտ Արտակ Տոնիկյանի որդին, ճարտարապետ Վիլեն Տոնիկյանի եղբայրը։


== Կենսագրություն ==
1950 թվականին ավարտել է Երևանի պոլիտեխնիկական ինստիտուտը։ 1950-1990 թվականներին աշխատել է Հայարդնախագիծ ինստիտուտում, 1972-1990 թվականներին՝ գլխավոր մասնագետ։ 1955 թվականից եղել է Հայաստանի ճարտարապետների միության անդամ։
Տոնիկյանի նախագծերով և համահեղինակությամբ կառուցապատվել են՝

«Կանազ» գործարանի բանավանը, 1950-1956
Ծաղկունք բնակավայրը, 1958-1961Երևանում կառուցվել են՝

Սարաջևի անվան երաժշտական դպրոցը, 1956
«Կանազ» գործարանի հիվանդանոցային համալիրը, 1961
Քարի և սիլիկատների ինստիտուտի համալիրը, 1963-1968
«Հայհաստոցի» համալիրը, 1966-1967
Գենետիկայի ԳՀԻ, 1976Գորիսում`

Ակսել Բակունցի հուշարձանը, 1960Աբովյանում`

ՀՀ ԳԱԱ Միկրոկենսաբանության ինստիտուտը, 1964-1988
Կենսաքիմիական պատրաստուկների փորձաարտադրական գործարանը, 1977Արթիկում`

«Ապակեկաղապար» գործարանը, 1980


== Ծանոթագրություններ ==
Ձոնյո

Ձոնյո (իտալ․՝ Zogno), կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 9034 մարդ (2004 թվականի տվյալներով)։ Բնակչության խտությունը 265 մարդ/կմ²։ Տարածքը՝ 34 կմ²։ Փոստային ինդեքս՝ 24019։ Հեռախոսային կոդ՝ 0345։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
http://www.zogno.com Archived 2021-07-23 at the Wayback Machine.


== Ծանոթագրություններ ==
Ստեփանոս Թոխաթեցի

Ստեփանոս Թոխաթեցի (օգոստոսի 25, 1558, Թոքաթ - մոտ 1630, Թոքաթ), հայ բանաստեղծ և տաղասած, գրիչ։
Ականատես է եղել օսմանյան Թուրքիայի արևելյան նահանգներում առաջացած Ջալալինների շարժման և թուրք–պարսկական պատերազմի հետևանքով հայ ազգաբնակչության զանգվածային տեղահանությանը, ինքը ևս հայրենակիցների հետ տարագրվել է։ Հայտնի է, որ 1580-ին կարգվել է քահանա, 1589-ին մեկնել Երուսաղեմ, 1621-ին՝ վերադարձել ծննդավայր։ Կյանքի մեծ մասն ապրել է, ստեղծագործել է Կ.Պոլսում, ապա՝ Ղրիմի Կաֆա (Թեոդոսիա) քաղաքում, Սուրխաթի Ս. Խաչ վանքում։
Թողել է պատմագրական արժեք ներկայացնող բանաստեղծական բազմաժանր և հարուստ ժառանգություն՝ ողբ, երգիծական ոտանավոր, ներբող, գանձ, հիշատակարան։ Ստեղծագործության հիմնական նյութը թուրքական լծի տակ ընկած հայ ժողովրդի մի ստվար հատվածի ողբերգական վիճակն է, ազգային ու սոցիալական կեղեքումը, տարագրության մեջ կրած զրկանքները։ Հատկանշական է «Ողբ ի վերա Եվդոկիա մեծի քաղաքին» ծավալուն բանաստեղծությունը, որտեղ իրական մանրամասներով նկարագրվում է վաճառաշահ քաղաքի երբեմնի բարգավաճ կյանքն ու ավերումը։ Երգիծական բանաստեղծություններից ուշագրավ են «Գովասանութիւն Կաֆայու քահանայից վերա»–ն, ինչպես նաև կենցաղային խնդիրներ արծարծող «Ոտանաւորս և գանկատս լվաննուն և ճանճերուն ի Ստեփանոս Թոխաթցի երիցուէ ասացեալ»–ը։ Հայտնի են նրա «Ողբ վասն տղահասակ ննջեցելոց», «Տաղ ի Կաֆայ», «Ողբ ի վերայ վաղամեռիկ եղբոր իւրոյ Յակոբ քահանայի Եւդոկեացւոյ» և այլ գործեր։ Ստեփանոս Թոխաթեցու ստեղծագործությունը պարզ, անպաճույճ ոճի, քնարականության և պատմական հավաստիության շնորհիվ ժամանակին լայն տարածում է գտել։
Ստեփանոս Թոխաթեցին ծավալել է գրչագրական գործունեություն՝ ընդօրինակելով մի շարք ձեռագրեր՝ շարակնոց, սաղմոսարան, քարոզգիրք, գանձարան, հայսմավուրք, որոնք պահվում են Վենետիկում, Երուսաղեմում, Երևանում (Մատենադարան)։ Եղել է նաև ուսուցիչ, Թոխաթում և Կաֆայում պատրաստել բազմաթիվ հետևորդ–աշակերտներ, որոնց մասին հիշատակում է իր տաղերում։


== Ծանոթագրություններ ==
Տուեմբետովո

Տուեմբետովո (ռուս.՝ Туембетово, բաշկիրերեն՝ Төйөмбәт), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 142 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սմբուլի աղբյուր

Սմբուլի աղբյուր, երկրաբանական բնության հուշարձան Հայաստանի Հանրապետությունում։ Բնության հուշարձանը գտնվում է Սյունիքի մարզում, Անգեղակոթ գյուղից հարավ-արևելք, ծովի մակարդակից 1740 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Օլենեգորսկ

Օլենեգորսկ, քաղաք Մուրմանսկի մարզում՝ Ռուսաստանի Դաշնությունում։ Հիմնադրվել է (1957) թվականին։
Բկաչությունը կազմում է 21 003 մարդ՝ 2015 թվականի տվյալներով։


== Աշխարհագրական դիրք ==
Քաղաքը գտնվում է Պերմուսոզերի լճի ափին, ինչպես նաև 105 կմ Մուրմանսկ քաղաքից դեպի հյուսիս։


== Պատմություն ==
Հիմնադրվել է 1949 թվականին, և ստացել գյուղի կարգավիճակ։ Քաղաքի կարգավիճակը ստացել է 1957 թվականի մարտի 27-ին։


== Բնակչություն ==
Բնակչության թիվը 2010 թվականի տվյալներով կազմում է 23072 մարդ, որոնցից 10469-ը տղամարդիկ (45,4 %) և 12603-ը կանայք (54,6 %) էին :


== Տնտեսություն ==
Օլենեգորսկի ՏԱԴ-ն զարգանում է Օլենգորսկյան երկաթի արտադրության։
«Օլենեգորսկյան մեխանիկական գործարանը» արտադրում է պահեստական մասեր։


== Կրթություն ==
Մինչև 1997 թվականը քաղաքում եղել են ընդամենը 5 ընդհանուր կրթության դպրոցներ։ 2003 թվականին փակվել է № 2 դպրոցը։ 2008 թվականին մնացած 4 դպրոցների աշխատանքները ձևափոխվել են; բոլոր 10-11-րդ դասարանի աշակերտները շարունակել են կրթությունը № 4 դպրոցի բազայի երկրորդ կորպուսում։ № 21 և № 7 դպրոցները շարունակել են աշխատել, որպես ընդհանուր կրթական դպրոց։
Քաղաքում նաև եղել են երաժշտական և արվեստի դպրոցներ։


== Ծանոթագրություններ ==
Լևոն Օհանջանյան

Լևոն Վահանի Օհանջանյան (1880 - 1944), Ադրբեջանում խորհրդային ռեժիմի հաստատման մասնակից, կոմունիստական կուսակցության անդամ (1917)։ 
Աշխատել է Բալախանիում, որտեղ ծանոթացել է բոլշևիկ Ստեփան Շահումյանի հետ։ 1903 թվականին Բաքվի համընդհանուր գործադուլի ժամանակ ընտրվել է գործարանի գործադուլային կոմիտեի անդամ։ 1911 թվականին հրատարակել է «Սովրեմեննայա ժիզն» («Современная жизнь») բանվորական թերթը, որը չորս համար լույս տեսնելուց հետո փակվել է։ 1912 թվականին աքսորվել է Սիբիր։ 1917 թվականին Բաքվի առաջին խորհրդի ընտրությունների ժամանակ Օհանջանյանը ընտրվել է բանվորների դեպուտատների խորհրդի անդամ։ Կարմիր գվարդիայի շարքերում մասնակցել է Բաքվի 1918 թվականի դեպքերին։ Կոմունայի հաղթանակից հետո մեկնել է Հյուսիսային Կովկաս՝ Բաքվի պրոլետարիատին պարենային օգնություն կազմակերպելու համար։ 1924 թվականից՝ Անդրկովկասյան ֆին-ժողկոմատի վարչության պետ։ 1927 թվականից տեղափոխվել է Երևան, աշխատել Հայկոոպի համակարգում, 1928 թվականից՝ Էջմիածնի գավկոմի նախագահ, 1930 թվականից՝ գյուղտնտշինի տնօրեն։ Հետագայում կատարել է խորհրդային և տնտեսական մի շարք աշխատանքներ։
Քորուն

Քորուն, գյուղ Արևմտյան Հայաստանում, Էրզրումի վիլայեթի Բայազետի գավառակում։ Գտնվում էր Գայլատու լճից 23 կմ հարավ-արևելք, Առուն գետակի աջ ափին։ Գյուղի միջով է անցնում Բայազետ-Իգդիր ճանապարհը։


== Պատմություն ==
1828-1829 թվականներին մի խումբ հայեր Քորունից գաղթել են և հաստավել են ներկայիս Արծվանիստ գյուղում։ 1877-1878 թվականների ռուս-թուրքական պատերազմի ժամանակ զոհվել է 154 հայ։


== Բնակչություն ==
1872-1873 թվականներին ուներ 30 տուն հայ, 1909 թվականին` 30 տուն հայ և 30 տուն այլազգի բնակիչ։


== Տնտեսություն ==
Բնակչության հիմնական զբաղմունքը անասնապահություն, հողագործություն և արհեստներն էր։


== Պատմամշակութային կառույցներ ==
Քորունն ուներ Ս. Սարգիս անունով եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ալկիոններ

Ալկիոններ (լատ.՝ Alcedinidae), ալկիոնանմանների կարգի թռչունների ընտանիք։ Հայտնի է 22, ՀՀ-ում՝ 1 տեսակ (երկնագույն ալկիոն (Alcedo atthis)). նստակյաց է, քիչ տարածված։


== Արտաքին կառուցվածք ==
Մարմնի երկարությունը, 16-17 սմ է, թևերի բացվածքը՝ 27-38 սմ։ Ամփոփ մարմնով, ամրակազմ թռչուն է։ Կտուցն ուղիղ է, երկար պոչը՝ կարճ։ Հասունի մարմինը վերևից վառ կապույտ-կանաչ է, մեջքը, գոտկատեղը, վերնապոչը՝ փայլփլուն կապույտ, ներքևից նարնջագույն։ Այտերը նարնջագույն և սպիտակ են կզակը՝ սպիտակ։ Արուի կտուցը սև է, էգի ենթակտուցը՝ կարմիր շերտով։ Երիտասարդը նման է էգին, սակայն ավելի խամրած է։


== Սննդառություն ==
Ջրում սուզվում է՝ նախօրոք մի պահ օդում կանգ առնելուց հետո կամ նստած տեղից ջուրը նետվելով։ Սուլում է ականջ ծակող ձայնով։ Տարածված է լճակներում, լճերում, գետերում, ձկնաբուծական ջրավազանների առափնյա շամբուտներում, եղեգնուտներում։ Սնվում է ջրային անողնաշարավորներով, մանր ձկներով։


== Բազմացում ==
Բնադրում են էգը և արուն՝ մայիսին՝ ջրափերի ավազոտ կամ կավոտ զառիթափերի փորվածքներում (30-100 սմ խորությամբ)։ Դնում է 23 մմ տրամագծով, սպիտակ 6-7 ձու։ Թխսկալում է 21 օր։ Ձագերին կերակրում է մայրը։ Ձագերը բնից հեռանում են հունիսի վերջին։
Հուլիսին կարող է ձվադրել և բազմանալ 2 անգամ։
Միխայլիկի (այլ կիրառումներ)

Միխայլիկի, կարող է վերաբերել՝

Միխայլիկի - գյուղ, Ուկրաինայի Պոլտավայի մարզի Կոզելշչինայի շրջանում
Միխայլիկի - գյուղ, Ուկրաինայի Պոլտավայի մարզի Պոլտավայի շրջանում
Անգլիական հիվանդություն (գիրք)

Անգլիական հիվանդություն (անգլ.՝ Among the Thugs), 1990 թվականի լրագրության ոլորտի աշխատանք է՝ գրված ամերիկյան հեղինակ Բիլ Բուֆորդի կողմից։ Այստեղ նկարագրվում է Մեծ Բրիտանիայի ֆուտբոլային խուլիգանությունը։
Բուֆորդը, ով այդ ժամանակ ապրել է Մեծ Բրիտանիայում, սկսեց հետաքրքրվել խուլիգանությամբ, երբ 1982 թվականին Քարդիֆից տուն գնալու ճանապարհին նստեց գնացք, որը բռնագրավվել էր ֆուտբոլային մրցույթից եկող երկրպագուների կողմից։ Դրանից հետո ութ տարի շարունակ նա գնում էր տարբեր ֆուտբոլային մրցույթների և ականատես լինում մի շարք անկարգությունների։


== Իրադարձություններ ==
Բուֆորդը որոշ անկարգությունների մեջ էր ներգրավված, մասնավորապես Թուրինում և 1990 թվականի Սարդինիայում տեղի ունեցող Աշխարհի առաջնությանը։ Նա մասնակցում է Մեծ Բրիտանիայի շատ խաղերին՝ իր ժամանակն անցկացնելով Մանչեսթեր Յունայթեդի երկրպագուների հետ։ Նա գնում է նաև «National Front»-ի հավաքներից որոշներին։
Նովոաբզանովո (գյուղ, Բլագովարսկի շրջան)

Նովոաբզանովո (ռուս.՝ Новоабзаново, բաշկիրերեն՝ Яңы Абзан), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 127 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրոբուժդենյե (Մարտինովսկի շրջան)

Պրոբուժդենյե (ռուս.՝ Пробуждение), գյուղ (խուտոր) Ռուսաստանի Դաշնության Ռոստովի մարզի Մարտինովսկի շրջանում։ Մտնում է Ռուբաշկինսկի գյուղական համայնքի կազմի մեջ։
Հոկլի շրջան (Տեխաս)

Հոկլի շրջան (անգլ.՝ Hockley County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.352 կմ² է։ 2000 թվականին բնակչության թիվը կազմում էր 22 716 մարդ, իսկ 2010 թվականին՝ 22 935 մարդ։ Շրջկենտրոնն է Լևելլենդ (անգլ.՝ Levelland) բնակավայրը։ 


== Պատմություն ==
Հոկլի շրջանը պաշտոնապես կազմավորվել է 1876 թվականին և վերակազմավորվել 1921 թվականին։ Շրջանն իր անվանումը ստացել է Տեխասի Հանրապետության պաշտպանության նախարար, Սան Հասինտոյի ճակատամարտում հրետանու հրամանատար Ջորջ Հոկլիի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Հոկլի շրջանի ընդհանուր մակերեսը կազմում է 2350 կմ², որից 2350 կմ²-ն զբաղեցնում է ցամաքը, իսկ 0,52 կմ²-ն կամ 0,02 %-ը՝ ջրային տարածքները։


=== Հարևան շրջաններ ===
Լեմբ շրջան (հյուսիս)
Լուբոկ շրջան (հյուսիս-արևելք)
Թերի շրջան (արևելք)
Քոքրեն շրջան (հարավ-արևելք)
Յոակում շրջան (հարավ)
Բեյլի շրջան (արևմուտք)
Հեյլի շրջան (արևմուտք)
Լին շրջան (արևմուտք)


== Բնակչություն ==
2010 թվականի դրությամբ բնակչության թիվը կազմում էր 22 935 մարդ։ Բնակչության խտությունը կազմում էր 10 մարդ/կմ²։
Բնակչության թիվը 2000 թվականի դրությամբ կազմում էր 22 716 մարդ։ Առկա էր 7994 տնային տնտեսություն և 6091 ընտանիք։ Բնակչության խտությունը կազմում էր 10 մարդ/կմ²։ Հաշվվում էր 9148 բնակելի շինություն՝ 4 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 74,38 %, սևամորթներ կամ աֆրոամերիկացիներ – 3,72 %, բնիկ ամերիկացիներ (հնդկացիներ) – 0,82 %, ասիացիներ – 0,13 %, խաղաղօվկիանոսյան կղզիների բնակիչներ – 0,04 %, այլ ռասաների ներկայացուցիչներ – 18,68 %, երկու կամ ավելի ռասաների ներկայացուցիչներ – 2,22 %: Իսպանախոսները կամ լատինոամերիկացիները կազմում են բնակչության 3,22 %-ը (անկախ ռասայից)։
Բնակչության տարիքային կազմը հետևյալն էր՝ 29,10 % - մինչև 18 տարեկան, 11,80 % - 18-24 տարեկան, 25,90 % - 25-44 տարեկան, 20,60 % - 45-64 տարեկան և 12,60 % - 65 և ավելի բարձր։ Շրջանի բնակչի միջին տարիքը 33 տարեկան է։ Յուրաքանչյուր 100 կնոջը բաժին է ընկնում 96,30 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 92,20 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
Ռուսանովո (գյուղ, Կարդիմովսկի շրջան)

Անվան այլ կիրառումների համար տե՛ս՝ ՌուսանովոՌուսանովո (ռուս.՝ Русаново), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 27 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալոն (այլ կիրառումներ)

Ալոն, կարող է վերաբերել՝

Ալոն - գյուղ Արևմտյան Հայաստանում, Վանի վիլայեթի Կարճկանի գավառում
Ալոն - համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում
Մենկա

Մենկա (ռուս.՝ Менка), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եղվարդի դաշտ

Եղվարդի դաշտ, Ուչթափալարի դաշտ, սարավանդ Հայաստանում, Քասաղ և Հրազդան գետերի միջև։ Փռված է Արայի լեռան հարավային ստորոտներին՝ հարավում հասնելով մինչև Երևանի գոգավորության եզրը։ Կազմված է Արայի լեռից ժայթքած լավաներից։ Բլրապատ է, թույլ ալիքավորված, կենտրոնում կա  գոգավորություն։ Բարձրությունը 1000-1600 մ է։ Կլիման ցամաքային է։ Օդի հունվարյան միջին ջերմությունը -5° է, հուլիսիսնը՝ 24°, տարեկան տեղումների քանակը՝ 400-500 մմ։ Գերակշռում են կարբոնատային գորշ հողերը։ Ոռոգվում է Արզնի-Շամիրամ ջրանցքի, Քասաղից վերցված ջրհան կայանների ջրերով։ Այգեգործական, պտղաբուծական և հացահատիկային շրջան է։ Դարեր առաջ ոռոգվում էր չնչին չափով Արայի լեռան ստորոտով ձգվող ջրանցքով, որն ավերվել է 1604 թվականի Շահ-Աբասի արշավանքների ժամանակ։


== Ծանոթագրություններ ==
Կրիոս

Կրիոս (Κριός, Κρῖος), հին հունական դիցաբանության մեջ տիտան, Ուրանոսի և Գեայի որդի։ Զևսը հաղթել է նրան Տիտանոմաքիայի ժամանակ և փակել Տարտարոսում։
Հաղթանակի սյուն

Հաղթանակի սյուն (գերմ.՝ Siegessäule), պատմական հուշարձան Գերմանիայում, Բեռլինի տեսարժան վայրերից մեկը։
Նախագծի հեղինակը ճարտարապետ Յոհան Հենրիխ Շտրակն է (1805-1880), ով եղել է Կարլ Ֆրիդրիխ Շինկելի աշակերտը։ Սյան գագաթին խոյացող քանդակի հեղինակը գերմանացի ականավոր ճարտարապետ Ֆրիդրիխ Դրակեն է (1805-1882)։
Հուշարձանը գտնվում է Տիրգարտեն այգու կենտրոնում` Մեծ աստղ հրապարակում (գերմ.՝ Großer Stern): Սյունը կառուցվել է Վիլհելմ I Հոհենցոլեռնի պատվերով` ի նշան Պրուսիայի` 1864  թվականին Դանիայի, 1866 թվականին Ավստրիայի և 1870-1871 թվականներին ֆրանս-պրուսական պատերազմում Ֆրանսիայի դեմ տարած հաղթանակների։ Սյան գրանիտե պատվանդանին փորագրված պատկերները ներկայացնում են դրվագներ այդ պատերազմներից։ Սյունը բացվել է 1873 թվականի սեպտեմբերի 2-ին` Սեդանի ճակատամարտում տարած հաղթանակի երրորդ տարեդարձի առթիվ։ Սյան գլխին տեղադրված է հաղթանակի աստվածուհի Վիկտորյայի արձանը, որն ունի 8.3 մ բարձրություն և 35 տ քաշ։ Ժողովուրդն այն կոչել է «Ոսկյա Էլզա» (գերմ.՝ Goldelse): Որպեսզի աստվածուհու շորերին պատշաճ փայլ տրվի, 1987 թվականին հատկացվել է 1 կգ ոսկի։


== Պատմություն ==
Հաղթանակի սյունը ի սկզբանե գտնվել է Արքայական հրապարակում (գերմ.՝ Königsplatz, ներկայումս` Հանրապետության հրապարակ` Ռայխստագի դիմաց) և բաղկացած է եղել երեք մասից։ 1938-1939 թվականներին Հիտլերի` Բեռլինը վերակառուցելու ծրագրի նախագծով սյունը տեղափոխվել է Մեծ աստղի հրապարակ, որտեղ և գտնվում է ներկայումս։ Հենց այդ ժամանակ էլ ավելացվել է չորրորդ մասը` 7.5 մ բարձրությամբ, ինչի արդյունքում հուշարձանի ընդհանուր բարձրությունը կազմել է 66.89 մ։
1945 թվականին ֆրանսիական օկուպացիոն ուժերը նախատեսել էին ոչնչացնել սյունը, որ խորհրդանշում էր նաև Ֆրանսիայի պարտությունը 1870 թվականին։ Սակայն խորհրդային օկուպացիոն վարչությունը` սպա Արսենիյ Գուլիգայի ղեկավարությամբ, իր վճռական բողոքն է արտահայտել, և սյունը մնացել է կանգուն։


== Պատկերասրահ ==

		
		
		
		
		
		
		


== Կինոյում ==
Հաղթանակի սյունը, նրա գագաթի արձանը և Բեռլինի տեսարանները ներկայացված են Վիմ Վենդերսի «Այնպես հեռու, այնպես մոտիկ» (Գերմանիա, 1993) ֆիլմի սկզբնամասում։ Ֆիլմի գլխավոր հերոսը` Կասիել հրեշտակը, որոշ ժամանակ կանգնում է քանդակի աջ ուսին` նայելով երկնքին, քաղաքին, ապա սլանում է ներքև։


== Ծանոթագրություններ ==


== Արտաքին հղումներ ==
Հաղթանակի սյունը YouTube-ում
Յուրի Կազարին

Յուրի Իվանովի Կազարին (ռուս.՝ Юрий Иванович Казарин, փետրվարի 12, 1937(1937-02-12), Ռյազան, Մոսկվայի մարզ, ՌԽՖՍՀ, ԽՍՀՄ), խորհրդային և ռուս լրագրող, 1998-2000 թվականներին եղել է «Вечерняя Москва» թերթի գլխավոր խմբագիրը։ 


== Կենսագրություն ==
Ծնվել է 1937 թվականի փետրվարի 12-ին Ռյազանում։ 1960 թվականին ավարտել է Մոսկվայի էներգետիկայի ինստիտուտը, աշխատել է Սիբիրի էլեկտրակայանի շինարարության գործում, Ռյազանի գործարանում։
Իր առաջին գրառումը թերթում գրել է 1956 թվականին։ 1968 թվականից զբաղվել է պրոֆեսիոնալ լրագրությամբ։ 18 տարեկանում աշխատել է «Приокская правда» թերթում՝ պահակի պաշտոնից մինչև կուսակցական կյանքի և արդյունաբերության բաժինների վարիչ։ 1986 թվականից աշխատել է «Вечерняя Москва» թերթի խմբագրությունում․ 1989 թվականից` ներքին քաղաքականության բաժնի կառավարիչ, 1990 թվականից` տեղակալ, 1993-1998 թվականներին` գլխավոր խմբագրի առաջին տեղակալ, 1998-2000 թվականներին` գլխավոր խմբագիր։ 1998-2000 թվականներին եղել «Век» թերթի «Наш век» հավելվածի գլխավոր խմբագիրը, 2000-2005 թվականներին աշխատել է Հայրենական մեծ պատերազմի թանգարանի մամլո կենտրոնում։ Ներկայումս համագործակցում է թանգարանի կողմից հրատարակվող «Поклонная гора» լրագրի հետ։ 


== Հրատարակություններ ==
Рязанский станкостроительный. Очерк истории. Рязань, 2000:


== Ծանոթագրություններ ==


== Արտաքին հղումներ ==
«Вечерняя Москва» թերթը 90 տարեկան է
Ակիմովո (գյուղ, Վելիկա Բոգաչկայի շրջան)

Ակիմովո (ուկրաիներեն՝ Якимове), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Ակիմովո գյուղում բնակվում էր 767 մարդ։ Բնակավայրը զբաղեցնում է 4381 կմ² տարածք։ Բնակչության խտությունը կազմում էր 175,07 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարակազերծում

Վարակազերծում, դեզինֆեկցիա, արտաքին միջավայրում վարակիչ հիվանդությունների հարուցիչների, դրանց փոխանցողների, ինչպես նաև կրծողների ոչնչացումը ֆիզիկական, քիմիական և կենսաբանական մեթոդներով։ Ֆիզիկական մեթոդի դեպքում օգտագործում են լույսը, ուլտրամանուշակագույն ճառագայթները, բարձր ջերմաստիճանը, չորացումը, եռացումը, արդուկումը, այրումը, օդափոխությունը, խոնավ մաքրումը, փոշեծծիչներով մաքրումը և այլն։ Ցուրահատուկ տեղ են գրավում վարակազերծման խցիկները, ուր ազդող գործոններ են չոր, տաք օդը, ջրի տաք գոլորշիները (սովորական, բարձր և ցածր ճնշման պայմաններում), ինչպես նաև դրանց զուգակցումը քիմիական նյութերի (օրինակ, ֆորմալինի) հետ։ Քիմիական միջոցներից են քլորակիրը, քլորամինը, դիքլորամինը, լիզոլը, ֆենոլը, ֆորմալինը, նատրիումի մետասիլիկատը և այլն, որոնք օգտագործվում են գազային, հեղուկ կամ պինդ վիճակում։ Գործնականում առավել հաճախ կիրառվում է խոնավ մաքրման եղանակը։ Վարակազերծման կենսաբանական մեթոդն առայժմ լայն կիրառություն չունի և օգտագործվում է միայն կենդանի փոխանցողների ու կրծողների դեմ պայքարելիս։ Տարբերում են կանխարգելիչ, ընթացիկ և եզրափակիչ վարակազերծում․։ Կանխարգելիչ վարակազերծումը անցկացվում է անկախ վարակիչ հիվանդությունների առկայությունից և նպատակն է արտաքին միջավայրում հարուցիչների և դրանց փոխանցողների ոչնչացումը։ Հիմնականում կիրառվում է բուժական, նախադպրոցական և դպրոցական հիմնարկներում, սննդարդյունաբերության ձեռնարկություններում, հասարակական սննդի օբյեկտներում, կոմունալ տնտեսության հիմնարկներում (վարսավիրանոց, հյուրանոց և այլն), երկաթուղային, ջրային և օդային տրանսպորտում։ Կանխարգելիչ վարակազերծման խմբին են դասվում նաև կենտրոնական ջրամատակարարման ջրի ախտահանումը, տնտեսական թափոնների, աղբի ժամանակին հավաքումը, տեղափոխումը և վնասազերծումը, արյունածուծ երկթևանիների դեմ պայքարը։ Օգտագործում են 0,5-1,0%-անոց քլորակրի, 0,2—1,0%-անոց քլորամինի լուծույթներ, գազային քլոր, խոնավ մաքրում, եռացում, ստերիլացում՝ բարձր ճնշման տակ։ Ընթացիկ վարակազերծումը պարբերաբար անցկացվում է հիվանդի շուրջը (տանը կամ ստացիոնարում), նրա վարակելիության ողջ շրջանում։ Կախված վարակի բնույթից՝ ախտահանում են օդը, սպիտակեղենը, անկողնային պարագաները, ամանեղենը, սննդի մնացորդները և այլն։ Եզրափակիչ վարակազերծում կատարվում է հիվանդին (բացիլակրին) տվյալ շինությունից տեղափոխելուց անմիջապես հետո։ Վարակազերծման համար օգտագործում են տարբեր կառուցվածքի փոշեցրիչ և հեղուկացրիչ գործիքներ։
(4047) Չանգ'Ի

(4047) Չանգ'Ի (անգլ.՝ Chang'E), աստերոիդ աստերոիդների հիմնական գոտում։ Հայտնաբերվել է 1964 թվականի հոկտեմբերի 8-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,616853 ա. մ., առավելագույնը մոտենում է 2,0729 ա. մ. հեռավորության վրա և հեռանում 3,1608 ա. մ.։ Արեգակի շուրջ մեկ ամբողջական պտույտ է կատարում 1546,21 երկրային օրվա ընթացքում, իր ուղեծրով շարժվելով միջինում 0,232828 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4047) Չանգ'Ի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերտեպ (այլ կիրառումներ)

Վերտեպ, կարող է վերաբերել՝

Վերտեպ - գյուղ Ուկրաինայի Անդրկարպատյան մարզի Խուստի շրջանում
Վերտեպ - ժողովրդական տիկնիկային թատրոն, որը իրենից ներկայացնում է երկհարկանի փայտե արկղ՝ բեմահարթակ հիշեցնող
Տլյարոտա

Տլյարոտա (ռուս.՝ Тлярота), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Անդիյսկոյե Կոյսու գետի ձախ ափին՝ 18 կմ հեռավորության վրա։ Գետի երկարությունը 25 կմ է,ավազանի տարածքը 177 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000112109300000698
Հիդրոլոգիական ուսումնասիրությունների կոդը - 109300069
Ավազանի կոդը - 07.03.00.001
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
TeleZüri

Թելե Ցյուրի (գերմ.՝ TeleZüri), Շվեյցարիայի Ցյուրիխ քաղաքում գործող մասնավոր մարզային հեռուստաընկերություն։ Հիմնվել է 1994 թվականի հոկտեմբերին Ռոջեր Շավինսկիի կողմից, պատկանում է «Թամեդիա» ընկերությանը։ Հեռուստաալիքը հեռարձակվում է գերմաներեն լեզվով և տարածվում է Ցյուրիխ քաղաքում և արվաձաններում կաբելային ցանցերով։


== Արտաքին հղումներ ==
Պաշտոնական կայք (գերմ.)
Գորբանի (գյուղ, Խարկովի շրջան)

Անվան այլ կիրառումների համար տե՛ս՝ ԳորբանիԳորբանի (ուկրաիներեն՝ Горбані), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1917 թվականին։
2001 թվականի տվյալներով Գորբանի գյուղում բնակվում էր 191 մարդ։ Բնակավայրը զբաղեցնում է 0,32 կմ² տարածք։ Բնակչության խտությունը կազմում էր 596,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բահարսըխ (լեռ, Արփա գետի ավազան)

Անվան այլ կիրառումների համար տե՛ս՝ Բահարսըխ (այլ կիրառումներ)Բահարսըխ, լեռ Արփա գետի ավազանում, Գեղամա և Վարդենիսի լեռնաշղթաների ճյուղավորումներում։ Արփենի գյուղից 14 կիլոմետր հյուսիս–արևմուտք։ Լեռան բարձրությունը մոտ 2000 մետր է։